कांग्रेस पार्टी की वर्तमान स्थिति और भविष्य की संभावना का विचार करते उसके वरिष्ठ नेताओं की बेचैनी अब साफ झलकने लगी है। कांग्रेस में अपने जीवन का महत्वपूर्ण समय व्यतीत करने वाले नेताओं के सामने जीवन मरण का प्रश्न उपस्थित हो गया है। राज्यसभा चुनाव के दौरान गुजरात में कांगे्रस नेताओं के चेहरे देखने लायक थे, कांगे्रस की ओर से उम्मीदवार रहे अहमद पटेल ने चुनाव किन हालातों में लड़ा, यह सभी ने देखा। गुजरात में भले ही अहमद पटेल विजयी हो गए, लेकिन सच यह है कि कांग्रेस पराजित हो गई। कांगे्रस के 57 विधायक थे, जिसे कांग्रेस संभालकर नहीं रख सकी। यह कहीं न कहीं कांग्रेस के लोकप्रियता के गिरते ग्राफ का प्रमाण है। इस सत्य को कांग्रेस को समझना चाहिए। वास्तव में देखा जाए तो यह सत्य है कि आज भारत बदल रहा है, तो कांग्रेस को भी बदलना होगा। अन्यथा और क्या स्थिति होगी कहा नहीं जा सकता।